આ અંગે ડીજીપીએ પ્રેસ રિલિઝ પણ જાહેર કરીને જાણકારી આપી છે કે તે આ અંગે તપાસ શરૂ કરી લીધી છે. અને અમદાવાદ સાયબર સેલ પણ આ વીડિયો વાયરલ થયા પછી તેને રોકવા જે જરૂરી પગલાં લેવા જોઇએ તે અંગે કામ કરી રહી છે. ઉલ્લેખનીય છે કે 75 સેકન્ડના આ વીડિયો વિષે ઇન્ડિયન એક્સપ્રેસમાં છપાયેલી માહિતી મુજબ ફરિયાદી વકીલ ગોવિંદ પરમારે જણાવ્યું છે કે આ વીડિયો ખોટી ભ્રમણા ફેલાવી રહ્યો છે અને સાથે જ ચૂંટણી સમયે ખોટા ડરનો માહોલ ઊભો કરી રહ્યો છે. ઉલ્લેખનીય છે કે થોડા સમય પહેલા મુસ્લિમ પરીવારોના ઘર આગળ લાલ ચોકડી ના નિશાને પણ આવો જ ડર ઊભો કર્યો હતો. જો કે પાછળથી આ ચોકડી એએમસી દ્વારા કચરો ઉઠાવવા અંગે કરવામાં આવી હતી તેવી જાણકારી મળી હતી.